РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправу

07 Број: 06-2/29-20

05. фебруара 2020. године

Б е о г р а д

**З А П И С Н И К**

**77. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ И ЛОКАЛНУ САМОУПРАВУ, ОДРЖАНЕ 04. ФЕБРУАРА 2020. ГОДИНЕ**

Седница је почела у 11,00 часова.

 Седници је председавао Петар Петровић, председник Одбора.

Седници су присуствовали чланови Одбора: Неђо Јовановић, Михаило Јокић, Ђорђе Комленски, др Александар Мартиновић, Милетић Михајловић, др Балинт Пастор и Марко Парезановић.

Осим чланова Одбора, седници су присуствовали и Александра Мајкић, заменик члана Биљане Пантић Пиља и Србислав Филиповић, заменик члана Јована Палалића.

 Седници нису присуствовали чланови Одбора: Славиша Булатовић, Жарко Мићин, Наташа Мићић, Вјерица Радета, Душан Петровић, Татјана Мацура и Срето Перић, нити њихови заменици.

Седници су присуствовали Иван Јовичић, заменик председника Високог савета судства, изборни члан из реда судија и Татјана Лагумција и Сандра Кулезић, изборни чланови Државног већа тужилаца из реда тужилаца.

Председник Одбора је констатовао да су испуњени услови за рад и пуноважно одлучивање након чега се прешло на утврђивање дневног реда.

**Др Александар Мартиновић** је предложио да се на основу члана 82. и члана 92. став 2. Пословника Народне скупштине из предложеног дневног реда 77. седнице Одбора за правосуђе државну управу и локалну самоуправу повуче тачка 1. Разматрање Предлога одлуке о избору председника судова, који је поднео Високи савет судства (119-2592/19 од 17. 10. 2019. године).

Као разлог за овакав предлог навео је да су предложени неки кандидати који, по мишљењу неких чланова Одбора и других народних посланика, не треба да буду кандидовани за избор за функцију председника суда, с обзиром да постоје неке чињенице и докази који указују на недостојност тих кандидата за избор на функцију председника суда. Затражио је да се Високи савет судства дописом обавести о потреби да преиспита свој предлог, те да се препоручи да исти повуче из скупштинске процедуре.

**Иван Јовичић** указао је да оспорени предлог одлуке садржи предлоге кандидата за избор на функцију председника суда у 74 основна и прекршајна суда у Републици Србији, као и да је Високи савет судства приликом спровођења поступка за избор кандидата које ће предложити Народној скупштини радио у најбољем интересу државе, поштујући Устав, закон и правилник којима је уређен поступак предлагања најбољих кандидата, али да је могуће да се у појединим случајевима поткрала грешка, као и да приликом одлучивања о сваком поједином кандидату чланови Високог савета судства нису увек били јединствени. Указао је да је поступак за одабир и предлагање тако великог броја кандидата напоран, мукотрпан и веома сложен, те да би његово понављање довело до тога да на дугачак период онемогућити да велики број судова добије председника и ради у пуном капацитету.

Нагласио је да се судије суда изјашњавају за предложеног кандидата за председника тог суда тајним гласањем, о чему се води записник из кога се јасно види колико је који кандидат добио гласова.

Након закљученог претреса у вези са наведеним предлогом председник Одбора је ставио на гласање, а чланови Одбора си **једногласно** одлучили:

-да се из предложеног дневног реда 77. седнице Одбора за правосуђе државну управу и локалну самоуправу повуче тачка 1. Разматрање Предлога одлуке о избору председника судова, који је поднео Високи савет судства (119-2592/19 од 17. 10. 2019. године);

-да се Високом савету судства упути допис којим ће се затражити да преиспита свој предлог, да га повуче из скупштинске процедуре и понови поступак за избор кандидата за функцију председника основних и прекршајних судова.

Петар Петровић је предложио да се предложени дневни ред допуни двема тачкама:

1. Разматрање Предлога закона о изменама Закона о избору народних посланика,који је поднео народни посланик др Александар Мартиновић (број 011-100/20 од 21. јануара 2020. године), у начелу;

2. Разматрање Предлога закона о изменама и допуни Закона о локалним изборима,који је поднео народни посланик др Александар Мартиновић (број 011-100/20 од 21. јануара 2020. године), у начелу, као и да досадашње тачке од 2. до 7. постану тачке од 3. до 8.

Чланови Одбора су **једногласно** прихватили овај предлог.

Председник Одбора је предложио да се у складу са чланом 76. Пословника Народне скупштине на 77. седници Одбора за правосуђе, државну управу и локалну самоуправу обави заједнички начелни претрес о тачкама 1. и 2., затим о тачкама 3-6 и о тачкама 7. и 8.

Чланови Одбора су **једногласно** прихватили овај предлог, након чега су **једногласно** утврдили у следећи

Д н е в н и р е д:

1. Разматрање Предлога закона о изменама Закона о избору народних посланика,који је поднео народни посланик др Александар Мартиновић (број 011-100/20 од 21. јануара 2020. године), у начелу;

2. Разматрање Предлога закона о изменама и допуни Закона о локалним изборима,који је поднео народни посланик др Александар Мартиновић (број 011-100/20 од 21. јануара 2020. године), у начелу;

3. Разматрање Предлога одлукео избору судија који се први пут бирају на судијску функцију, који је поднео Високи савет судства (119-2671/19 од 28. 10. 2019. године);

4. Разматрање Предлога одлукео избору судија који се први пут бирају на судијску функцију, који је поднео Високи савет судства (119-3093/19 од 18. 12. 2019. године);

5. Разматрање Предлога одлукео избору судија који се први пут бирају на судијску функцију, који је поднео Високи савет судства (119-29/20 од 9. 1. 2020. године);

6. Разматрање Предлога одлукео избору судија који се први пут бирају на судијску функцију, који је поднео Високи савет судства (119-59/20 од 14. 1. 2020. године);

7. Разматрање Предлога одлуке о избору заменика јавних тужилаца, који је поднело Државно веће тужилаца (119-2896/19 од 25. 11. 2019. године);

8. Разматрање Предлога одлуке о избору заменика јавних тужилаца, који је поднело Државно веће тужилаца (119-2900/19 од 26. 11. 2019. године).

Пре преласка на рад по тачкама утврђеног дневног реда председник Одбора је ставио на гласање, а чланови Одбора су **једногласно, без примедби** усвојили Записник са 75. седнице Одбора за правосуђе, државну управу и локалну самоуправу, одржане 18. децембра 2019. године и Записник са 76. седнице Одбора за правосуђе, државну управу и локалну самоуправу, одржане 13. јануара 2020. године

**ОБЈЕДИЊЕНА РАСПРАВА** - Разматрање Предлога закона о изменама Закона о избору народних посланика,који је поднео народни посланик др Александар Мартиновић (број 011-100/20 од 21. јануара 2020. године), у начелу и Разматрање Предлога закона о изменама и допуни Закона о локалним изборима,који је поднео народни посланик др Александар Мартиновић (број 011-100/20 од 21. јануара 2020. године), у начелу.

 **Петар Петровић** је отворио расправу у вези са овим тачкама дневномг реда, па како се нико није јавио за реч, председавајући је закључио расправу, након чега се приступило гласању.

**ПРВА ТАЧКА -** Разматрање Предлога закона о изменама Закона о избору народних посланика,који је поднео народни посланик др Александар Мартиновић (број 011-100/20 од 21. јануара 2020. године), у начелу.

 Председник Одбора је ставио на гласање предлог:

 -да Одбор за правосуђе, државну управу и локалну самоуправу одлучи да предложи Народној скупштини да прихвати Предлог закона о изменама Закона о избору народних посланика,у начелу;

-да за известиоца Одбора на седници Народне скупштине буде одређен Петар Петровић, председник Одбора.

 Чланови Одбора су **једногласно** прихватили овај предлог.

**ДРУГА ТАЧКА -** Разматрање Предлога закона о изменама и допуни Закона о локалним изборима,који је поднео народни посланик др Александар Мартиновић (број 011-100/20 од 21. јануара 2020. године), у начелу.

Председник Одбора је ставио на гласање предлог:

 -да Одбор за правосуђе, државну управу и локалну самоуправу одлучи да предложи Народној скупштини да прихвати Предлога закона о изменама и допуни Закона о локалним изборима,у начелу;

-да за известиоца Одбора на седници Народне скупштине буде одређен Петар Петровић, председник Одбора.

 Чланови Одбора су **једногласно** прихватили овај предлог.

**ОБЈЕДИЊЕНА РАСПРАВА** - Разматрање Предлога одлукео избору судија који се први пут бирају на судијску функцију, који је поднео Високи савет судства (119-2671/19 од 28. 10. 2019. године), Разматрање Предлога одлукео избору судија који се први пут бирају на судијску функцију, који је поднео Високи савет судства (119-3093/19 од 18. 12. 2019. године), Разматрање Предлога одлукео избору судија који се први пут бирају на судијску функцију, који је поднео Високи савет судства (119-29/20 од 9. 1. 2020. године), Разматрање Предлога одлукео избору судија који се први пут бирају на судијску функцију, који је поднео Високи савет судства (119-59/20 од 14. 1. 2020. године).

**Петар Петровић** је отворио расправу у вези са овим тачкама дневномг реда, па како се нико није јавио за реч, председавајући је закључио расправу, након чега се приступило гласању.

**ТРЕЋА ТАЧКА** - Разматрање Предлога одлукео избору судија који се први пут бирају на судијску функцију, који је поднео Високи савет судства (119-2671/19 од 28. 10. 2019. године).

 Председник Одбора је ставио на гласање предлог:

-да Одбор за правосуђе, државну управу и локалну самоуправу констатује да је Предлог одлуке о избору судија који се први пут бирају на судијску функцију Високи савет судства поднео као овлашћени предлагач, у складу са чланом 50. став 4. Закона о судијама;

 -да Одбор одлучи да предложи Народној скупштини да прихвати Предлог одлуке о избору судија који се први пут бирају на судијску функцију за Основни суд у Пироту;

 -да за известиоца Одбора на седници Народне скупштине буде одређен Петар Петровић, председник Одбора.

 Чланови Одбора су **једногласно** прихватили овај предлог.

**ЧЕТВРТА ТАЧКА** - Разматрање Предлога одлукео избору судија који се први пут бирају на судијску функцију, који је поднео Високи савет судства (119-3093/19 од 18. 12. 2019. године).

Председник Одбора је ставио на гласање предлог:

-да Одбор за правосуђе, државну управу и локалну самоуправу констатује да је Предлог одлуке о избору судија који се први пут бирају на судијску функцију Високи савет судства поднео као овлашћени предлагач, у складу са чланом 50. став 4. Закона о судијама;

 -да Одбор одлучи да предложи Народној скупштини да прихвати Предлог одлуке о избору судија који се први пут бирају на судијску функцију за Привредни суд у Ваљеву, Привредни суд у Лесковцу, Привредни суд у Пожаревцу, Привредни суд у Сомбору; Привредни суд у Ужицу; Привредни суд у Чачку; Привредни суд у Новом Саду; Привредни суд у Зрењанину; Привредни суд у Панчеву; Привредни суд у Крагујевцу и Привредни суд у Београду;

 -да за известиоца Одбора на седници Народне скупштине буде одређен Петар Петровић, председник Одбора.

 Чланови Одбора су **једногласно** прихватили овај предлог.

**ПЕТА ТАЧКА -** Разматрање Предлога одлукео избору судија који се први пут бирају на судијску функцију, који је поднео Високи савет судства (119-29/20 од 9. 1. 2020. године).

Председник Одбора је ставио на гласање предлог:

-да Одбор за правосуђе, државну управу и локалну самоуправу констатује да је Предлог одлуке о избору судија који се први пут бирају на судијску функцију Високи савет судства поднео као овлашћени предлагач, у складу са чланом 50. став 4. Закона о судијама;

 - да Одбор одлучи да предложи Народној скупштини да прихвати Предлог одлуке о избору судија који се први пут бирају на судијску функцију за Управни суд;

 -да за известиоца Одбора на седници Народне скупштине буде одређен Петар Петровић, председник Одбора.

 Чланови Одбора су **једногласно** прихватили овај предлог.

**ШЕСТА ТАЧКА -** Разматрање Предлога одлукео избору судија који се први пут бирају на судијску функцију, који је поднео Високи савет судства (119-59/20 од 14. 1. 2020. године).

Председник Одбора је ставио на гласање предлог:

-да Одбор за правосуђе, државну управу и локалну самоуправу констатује да је Предлог одлуке о избору судија који се први пут бирају на судијску функцију Високи савет судства поднео као овлашћени предлагач, у складу са чланом 50. став 4. Закона о судијама;

 -да Одбор одлучи да предложи Народној скупштини да прихвати Предлог одлуке о избору судија који се први пут бирају на судијску функцију за Први основни суд у Београду, Трећи основни суд у Београду и Основни суд у Лебану;

 -да за известиоца Одбора на седници Народне скупштине буде одређен Петар Петровић, председник Одбора.

 Чланови Одбора су **једногласно** прихватили овај предлог.

**ОБЈЕДИЊЕНА РАСПРАВА -** Разматрање Предлога одлуке о избору заменика јавних тужилаца, који је поднело Државно веће тужилаца (119-2896/19 од 25. 11. 2019. године); Разматрање Предлога одлуке о избору заменика јавних тужилаца, који је поднело Државно веће тужилаца (119-2900/19 од 26. 11. 2019. године).

**Петар Петровић** је отворио расправу у вези са овим тачкама дневномг реда, па како се нико није јавио за реч, председавајући је закључио расправу, након чега се приступило гласању.

**СЕДМА ТАЧКА -** Разматрање Предлога одлуке о избору заменика јавних тужилаца, који је поднело Државно веће тужилаца (119-2896/19 од 25. 11. 2019. године).

Председник Одбора је ставио на гласање предлог:

-да Одбор за правосуђе, државну управу и локалну самоуправу констатује да је Предлог одлуке о избору заменика јавног тужиоца поднело Државно веће тужилаца као овлашћени предлагач, у складу са чланом 75. став 1. Закона о јавном тужилаштву и чланом 13. алинеја друга Закона о државном већу тужилаца;

 -да Одбор одлучи да предложи Народној скупштини да прихвати Предлог одлуке о избору заменика јавног тужиоца у Основном јавном тужилаштву у Аранђеловцу;

 -да за известиоца Одбора на седници Народне скупштине буде одређен Петар Петровић, председник Одбора.

Чланови Одбора су **једногласно** прихватили овај предлог.

**ОСМА ТАЧКА** **-** Разматрање Предлога одлуке о избору заменика јавних тужилаца, који је поднело Државно веће тужилаца (119-2900/19 од 26. 11. 2019. године).

Председник Одбора је ставио на гласање предлог:

-да Одбор за правосуђе, државну управу и локалну самоуправу констатује да је Предлог одлуке о избору заменика јавног тужиоца поднело Државно веће тужилаца као овлашћени предлагач, у складу са чланом 75. став 1. Закона о јавном тужилаштву и чланом 13. алинеја друга Закона о државном већу тужилаца;

 -да Одбор одлучи да предложи Народној скупштини да прихвати Предлог одлуке о избору заменика јавног тужиоца у: Вишем јавном тужилаштву у Новом Пазару, Првом основном јавном тужилаштву у Београду, Другом основном јавном тужилаштву у Београду, Трећем основном јавном тужилаштву у Београду, Основном јавном тужилаштву у Панчеву, Основном јавном тужилаштву у Смедереву, Основном јавном тужилаштву у Зрењанину, Основном јавном тужилаштву у Сремској Митровици, Основном јавном тужилаштву у Крагујевцу, Основном јавном тужилаштву у Новом Пазару, Основном јавном тужилаштву у Ужицу, Основном јавном тужилаштву у Нишу и Основном јавном тужилаштву у Прокупљу;

 -да за известиоца Одбора на седници Народне скупштине буде одређен Петар Петровић, председник Одбора.

Чланови Одбора су **једногласно** прихватили овај предлог.

Седница је завршена у 11,30 часова.

СЕКРЕТАР ПРЕДСЕДНИК

Сања Пецељ Петар Петровић